ཆུ་དང་། དར་དཔྱངས་ཀྱི་དབང་བསྐུར་མཛད་པ་ཙམ་གྱིས་རྒྱུད་སྨིན་པར་བྱས་ནས། མདུན་
གྱི་རས་བྲིས་ལ་ཡེ་ཤེས་ཀྱི་འཁོར་ལོ་སྤྱན་དྲངས་པ་མེད་པར་ཐུགས་ཁར་ས་བོན་བཀོད་དེ། རང་ཉིད་ཐ་མལ་དུ་འདུག་པས་རྗེ་དཔོན་ལྟ་བུའི་སྒོ་ནས་དངོས་གྲུབ་ལེན་པའི་ཐབས་གཙོ་བོར་སྟོན་པའོ། ྃ།དཔེར་ན་དོན་ཡོད་ཞགས་པའི་
རྟོག་པ་ལས་བསྙུང་གནས་ཀྱི་ཆོ་ག་གསུངས་པ་ལྟ་བུའོ། །འོ་ན་སྒྲུབ་ཐབས་རྒྱ་མཚོ་དང༌། བརྒྱ་རྩ་དང༌། ཕྱེད་དང་ཉིས་བརྒྱ་པ། བྱ་རྒྱུད་དང་མཐུན་པར་བཀྲལ་བ་དང༌། བྱ་རྒྱུད་ཀྱི་ལྷ་རྣམས་ལ། བདག་བསྐྱེད་དང༌། ཡེ་
ཤེས་པ་སྤྱན་དྲངས་བ་དང་། དབང་བསྐུར་བ་དང༌། རིགས་བདག་གིས་རྒྱས་འདེབས་པ་སོགས་བཤད་པ་མིན་ནམ་ཞེ་ན། ཡིན་མོད་ཀྱི་སྤྱི་ཙམ་ནས་བྱ་རྒྱུད་དུ་བཞག་པའི་སྤྱན་རས་གཟིགས་ཀྱི་རྒྱུད་ལྟ་བུ་གཅིག་ལའང༌། རྡོ་རྗེ་
འཆང་ལ་གནང་བ་ཐོབ་པའི་སློབ་དཔོན་དགོངས་འགྲེལ་མཁན་པོ་རྣམས་ཀྱིས་བྱ་རྒྱུད་རང་རྐང་དུ་བཀྲལ་བ་དང༌། སྤྱོད་རྒྱུད་དང་མཐུན་པར་བཀྲལ་བ་དང༌། རྣལ་འབྱོར་རྒྱུད་དང་མཐུན་པར་བཀྲལ་བ་དང༌། རྣལ་འབྱོར་བླ་མེད་
དང་མཐུན་པར་བཀྲལ་བ་སྟེ། བཞི་ཀ་ཡོད་པའི་ཕྱིར་མི་འགལ་ལོ། །དེ་སྐད་དུ་སཾ་སྐྱ་པཎྜི་ཏས། བྱ་བའི་རྒྱུད་ལ་བདག་བསྐྱེད་མེད། །བདག་བསྐྱེད་སྒྲུབ་ཐབས་གསུངས་པ་ནི། །རྣལ་འབྱོར་རྒྱུད་ཀྱི་རྗེས་འབྲང་ནས། །དེ་ཡི་

আ །ལུགས་བཞིན་མཛད་པ་ཡིན། །ཞེས་པ་ལྟར་རོ། །དེ་བཞིན་དུ་བཞི་ཀ་ལ་ཤེས་པར་བྱ་ཞིང༌། དེ་ལྟ་ནའང་རང་བཟོར་མི་འགྱུར་ཏེ། དེ་ལྟར་མཛད་པའི་སློབ་དཔོན་དེ་དག་གིས་རྡོ་རྗེ་འཆང་ལ་གནང་བ་
ཐོབ་པའི་ཕྱིར་རོ། །གཉིས་པ་སྤྱོད་པའི་རྒྱུད་ནི། རྡོ་རྗེ་དང་དྲིལ་བུ་མིང་གི་དབང་བསྐུར་བ་ཙམ་གྱིས་རྒྱུད་སྨིན་པར་བྱས་ནས། བདག་མདུན་གཉིས་ཀ་སངས་རྒྱས་སུ་བསྐྱེད་དེ། ཡེ་ཤེས་ཀྱི་འཁོར་ལོ་སྤྱན་དྲངས་པ་མེད་
པར། བདག་མདུན་གཉིས་ཀའི་ཐུགས་གར་ས་བོན་ཙམ་བཀོད་དེ་གྲོགས་པོ་ལྟ་བུའི་སྒོ་ནས་དངོས་གྲུབ་སྒྲུབ་པའི་ཐབས་གཙོ་བོར་སྟོན་པ་སྟེ། དཔེར་ན་རྣམ་སྣང་མངོན་པར་བྱང་ཆུབ་པའི་རྒྱུད་ལྟ་བུའོ། །གསུམ་པ་རྣལ་འབྱོར་རྒྱུད་
4 ནི། རྡོ་རྗེ་སློབ་དཔོན་དུ་དབང་བསྐུར་བ་མན་ཆད་ཀྱིས་རྒྱུད་ཡོངས་སུ་སྨིན་པར་བྱས་ནས། བདག་མདུན་གཉིས་ཀ་སངས་རྒྱས་སུ་བསྐྱེད་པ་ལ་ཡེ་ཤེས་ཀྱི་འཁོར་ལོ་སྤྱན་དྲངས། རང་བཞིིན་གྱི་གནས་སུ་མ་གཤེགས་པ་དེ་སྲིད་དུ་
ལྷའི་ང་རྒྱལ་དང་མ་བྲལ་བར་བྱ་ཞིང། མཇུག་ཏུ་ངེས་པར་གཤེགས་པའི་ཆོ་ག་གཙོ་བོར་སྟོན་པ་སྟེ། དཔེར་ན་དེ་ཉིད་བསྡུས་པའི་རྒྱུད་ལྟ་བུའོ། །འོ་ན། སྤྱོད་རྒྱུད་དུ་གསུངས་པའི་ཆུ། ཅོད་པཎ། དར་དཔྱངས། རྡོ་
རྗེ། དྲིལ་བུ་མིང་གི་དབང་དང༌། རྣལ་འབྱོར་རྒྱུད་ཀྱི་ཆུ་ལ་སོགས་པའི་དབང་ལྔ་པོ་ལ་ཁྱད་པར་ཅི་ཡོད་ཅེ་ན། སྤྱོད་པའི་རྒྱུད་དུ་ནི། རིགས་ལྔ་སོ་སོའི་སྒོ་ནས་དབང་བསྐུར་བ་མེད་ལ། རྣལ་འབྱོར་རྒྱུད་དུ་ནི་རིགས་ལྔའི་སྒོ་ནས་

ཀྱེ་རྡོར་ཆོས་སྐོར་
རིག་པའི་དབང་ལྔ་བསྐུར་བ་ཡིན་ཏེ། དེ་སྐད་དུ་ཡང་། ས་སྐྱ་པཎྜི་ཏས། སྤྱོད་པའི་རྒྱུད་ལ་རིགས་ལྔ་ཡི། །དོན་གྲུབ་ན་ཡང་ཐ་སྙད་མེད། །རྣལ་འབྱོར་རྒྱུད་དུ་གསུངས་པ་ཡི། །རིགས་ལྔ་སྐུ་མདོག་ཐ་དད་ཅིང༌། །ཕྱག་
མཚན་ཡང་ནི་ཐ་དད་ཡིིན། །ཞེས་གསུངས་པ་ལྟར་རོ། །བཞི་པ་རྣལ་འབྱོར་ཆེན་པོའི་རྒྱུད་ནི། དབང་བཞིས་རྒྱུད་སྨིན་པར་བྱས་ནས། ཇི་སྲིད་བྱང་ཆུབ་མ་ཐོབ་ཀྱི་བར་དུ། ཡེ་ཤེས་ཀྱི་འཁོར་ལོ་བརྟན་པར་བཞུགས་
ནས། རིམ་པ་གཉིས་ཀྱི་རྣལ་འབྱོར་གྱིས་མཆོག་བསྒྲུབ་པའི་ཐབས་སྟོན་པ་སྟེ། འདི་ལ་དབྱེ་ན་རྣལ་འབྱོར་ཕའི་རྒྱུད། རྣལ་འབྱོར་མའི་རྒྱུད། གཉིས་སུ་མེད་པའི་རྒྱུད་དེ་གསུམ་དུ་མཛད་དོ། །དེ་ཡང་ཐབས་བསྐྱེད་པའི་རིམ་པ་
གཙོ་བོར་སྟོན་ཅིང༌། ཤེས་རབ་རྫོགས་པའི་རིམ་པ་ཞྀར་ལ་སྟོན་པ་ནི། རྣལ་འབྱོར་ཕའི་རྒྱུད་དེ། འདི་ལ་ཡང༌། འདོད་ཆགས་ཅན་རྗེས་སུ་བཟུང་བའི་ཕྱིར་དཔལ་གསང་བ་འདུས་པ། ཞེ་སྡང་ཅན་རྗེས་སུ་བཟུང་བའི་ཕྱིར་གཤིན་
རྗེ་གཤེད། གཏི་མུག་ཅན་རྗེས་སུ་བཟུང་བའི་ཕྱིར་སྒྱུ་འཕྲུལ་དྲྭ་བ་སྟེ་ཕ་རྒྱུད་གསུམ་དུ་གྲགས་སོ། །ཤེས་རབ་རྫོགས་པའི་རིམ་པ་གཙོ་བོར་སྟོན་ཅིང༌། ཐབས་བསྐྱེད་པའི་རིམ་པ་ཞར་ལ་སྟོན་པ་ནི། རྣལ་འབྱོར་མའི་རྒྱུད་དོ། །
འདི་ལའང་མངལ་སྐྱེས་སྦྱོང་བ་བདེ་མཆོག་ནག་པོ་པ་ལྟ་བུ། སྒོང་སྐྱེས་སྦྱོང་བ་བདེ་མཆོག་ལཱུ་ཧི་པ་ལྟ་བུ། རྫུས་སྐྱེས་སྦྱོང་བ་བདེ་མཆོག་དྲིལ་བུ་བ་བུའོ། །བསྐྱེད་རྫོགས་ཆ་མཉམ་པར་སྟོན་པ་ནི། གཉིས་སུ་མེད་པའི་རྒྱུད་
70

আ །དེ། དཔལ་ཀྱེ་རྡོར་ལྟ་བུའོ། །དེ་སྐད་དུའང་བརྟག་གཉིས་ལས། ཐབས་དང་ཤེས་རབ་བདག་ཉིད་རྒྱུད། །དེ་ནི་ང་ཡིས་བཤད་ཀྱི་ཉོན། །ཞེས་བཤད་དོ། །འདིར་ཕ་རྒྱུད་མ་རྒྱུད་གཉིས་ལས་གཞན་
པའི་གཉིས་སུ་མེད་པའི་རྒྱུད་ཅེས་པ་མི་བཞེད་ལ། མ་རྒྱུད་ལ་ཐུགས་རྩིས་ཤིན་ཏུ་མཛད་པ་རྣམས་ནི། ཕ་རྒྱུད་ཙམ་ལས་ཟབ་པའི་གཉིས་སུ་མེད་པའི་རྒྱུད་ཅེས་བྱ་བ་དུས་འཁོར་དང༌། ཀྱེེ་རྡོར་སོགས་ལ་བཞེད་པར་སྣང་ངོ༌། །དེ་
ལྟར་རྒྱུད་སྡེ་བཞིའི་ནང་ནས། ཤིན་ཏུ་ཟབ་པ་ནི་རྣལ་འབྱོར་བླ་ན་མེད་པའི་རྒྱུད་ཡིན་ཏེ། རིམ་གཉིས་ཀྱི་རྣལ་འབྱོར་ལ་བརྟེན་ནས། ཚེ་འདིར་སངས་རྒྱ་བའི་ཐབས་སྟོན་པའི་ཕྱིར་རོ། །འོ་ན་གསང་སྔགས་བླ་མེད་ཀྱི་ཐེག་པ་འདི་
༈ འཛམ་བུའི་གླིང་འདིར་ནམ་གྱི་ཚེ་དར་བ་ཡིན་ཞེ་ན། དཔལ་གསང་བ་འདུས་པ་སོགས་འགའ་ཞིག་ནི། ཨིནྟྲ་བྷུ་ཏི་དང༌། ཀླུ་སྒྲུབ་ལ་སོགས་པ་ལ་རིམ་པར་བརྒྱུད་དེ་བར་མ་ཆད་དུ་གནས་པ་ཡིན་ལ། དུས་ཀྱི་འཁོར་ལོ་ལྟ་བུ་
ནི། སྟོན་པ་མྱ་ངན་འདས་ནས་ལོ་སྟོང་ལྷག་ཙམ་ན་འཕགས་པའི་ཡུལ་དུ་དར་བ་ཡིན་ཞིང༌། ཀྱེ་རྡོར་སོགས་ནི། ཨུ་རྒྱན་གྱི་ཡུལ་ནས་འཕགས་པའི་ཡུལ་དུ་སྔ་ཕྱིར་བྱུང་བ་ཡིན་ནོ། །འོ་ན་དུས་ཀྱི་འཁོར་ལོ་སོགས་བཅོམ་ལྡན་
འདས་ཀྱིས་གནས་གང་དུ་གསུངས་པ་ཡིན་ཞེ་ན། དུས་འཁོར་ནི་དང་པོར་དཔལ་ལྡན་འབྲས་སྤུངས་ཀྱི་མཆོད་རྟེན་དུ་རྒྱལ་པོ་ཟླ་བ་བཟང་པོ་ལ་རྩ་བའི་རྒྱུད་གསུངས་ཤིང། དེ་ནས་རྒྱལ་པོ་ཟླ་བ་བཟང་པོསཤམྦྷ་ལའི་གནས་སུ་དར་
71

ཀྱེ་རྡོར་ཆོས་སྐོར་
བར་མཛད་པ་ཡིན་ནོ། །ཀྱེ་རྡོར་ནི་དང་པོར་འཕགས་ཡུལ་དུ། རྡོ་རྗེ་བཙུན་མོའི་ཆོས་འབྱུང་མངོན་པར་སྤྲུལ་ནས། །བྱང་ཆུབ་སེམས་དཔའ་རྡོ་རྗེ་སྙིང་པོ་ལ། རྩ་བའི་རྒྱུད་གསུངས་ཤིང༌། དེ་ནས་རྡོ་རྗེ་སྙིང་པོས་ཨུ་རྒྱན་གྱི་ཡུལ་
དུ་དར་བར་མཛད་པ་ཡིན་ནོ། །དེ་ལ་དགོངས་ནས་མདོ་སྡེ་གདམས་ངག་འབོགས་པའི་རྒྱལ་པོ་ལས། རྒྱུ་ལ་མོས་པ་རྒྱུ་ཆོས་ཀྱི། །འཁོར་ལོ་རབ་ཏུ་བསྐོར་བྱས་ནས། །སྔགས་ཀྱི་ཐེག་པའི་ཉེ་ལམ་ཞིག །མ་འོངས་དུས་ན་
འབྱུང་བར་འགྱུར། །ཞེས་གསུངས་སོ། །མདོར་ན་བཅོམ་ལྡན་འདས་ཀྱི་རྒྱུད་སྡེ་ཇི་ལྟར་གསུངས་པ་ཐམས་ཅད་གསང་བདག་ཕྱག་ན་རྡོ་རྗེས་ཕྱོགས་གཅིག་ཏུ་བསྡུས་ནས། ཤམྦྷ་ལ་དང༌། ཨུ་རྒྱན་དང༌། ཛྭ་ལན་དྷཱུ་ར་
དང༌། ལྕང་ལོ་ཅན་ལ་སོགས་པར་གནས་པར་སློབ་དཔོན་རྣལ་འབྱོར་གྱི་དབང་ཕྱུག་དང་། དུས་འཁོར་ཞབས་དང༌། པདྨ་འབྱུང་གནས་དང་། ཏི་ལོ་པ་ལ་སོགས་པ་སྐལ་པ་དང་ལྡན་པ་རྣམས་ལ་དུས་དུས་སུ་གསུངས་པ་ཡིན་
ནོ། །དེ་ལྟར་ན་ཚེ་འདི་ལ་སངས་རྒྱ་བར་འདོད་པས། ཐོག་མར་དབང་བཞིས་རྒྱུད་ཡོངས་སུ་སྨིན་པར་བྱས་ནས། དེའི་རྗེས་སུ་ལམ་རིམ་གཉིས་ཀྱི་རྣལ་འབྱོར་ལ་སློབ་དགོས་ཏེ། སྡོམ་གསུམ་རབ་དབྱེར། རྡོ་རྗེ་ཐེག་པའི་ལམ་
ཞུགས་ཏེ། །མྱུར་དུ་སངས་རྒྱས་ཐོབ་འདོད་ན། །སྨིན་གྲོལ་གཉིས་ལ་འབད་པར་བྱ། །སྨིན་པར་བྱེད་པའི་དབང་བསྐུར་ཡང༌། །བླ་མ་བརྒྱུད་པ་མ་ཉམས་ཤིང༌། །ཕྱི་ནང་རྟེན་འབྲེལ་སྒྲིག་མཁྱེན་ཅིང༌། །སྐུ་བཞིའི་ས་བོན་ཐེབས་
72

আ
།ནུས་པའི། །བླླ་ན །བླླ་མ་བཙལ་ལ་དབང་བཞི་བླང༌། །ཞེས་འབྱུང་བའི་ཕྱིར་རོ། །དེ་ཡང་འདི་ལྟར། རྡུལ་ཚོན་གྱི་དཀྱིལ་འཁོར་དུ་བུམ་པའི་དབང་བསྐུར་བ་མ་ཐོབ་པར་བསྐྱེད་པའི་རིམ་པ་བསྒོམ་དུ་མི་
རུང༌། བྷ་གའི་དཀྱིལ་འཁོར་དུ་གསང་བའི་དབང་བསྐུར་བ་མ་ཐོབ་པར། གཏུམ་མོའི་ལམ་བསྒོམ་དུ་མི་རུང༌། ཀུན་རྫོབ་བྱང་སེམས་ཀྱི་དཀྱིལ་འཁོར་དུ་ཤེས་རབ་ཡེ་ཤེས་ཀྱི་དབང་བསྐུར་བ་མ་ཐོབ་པར། ཁ་སྦྱོར་བདེ་སྟོང་གི་
ལམ་བསྒོམ་དུ་མི་རུང༌། དབང་གསུམ་པ་ལས་སྐྱེས་པའི་བདེ་སྟོང་གི་དཀྱིལ་འཁོར་དུ། ཡེ་ཤེས་ཀྱི་དབང་བསྐུར་བ་མ་ཐོབ་པར། ཕྱག་རྒྱ་ཆེན་པོའི་ལམ་བསྒོམ་དུ་མི་རུང་བ་ཡིན་ནོ། །དེ་སྐད་དུ་ཕྱག་རྒྱ་ཆེན་པོ་ཐིག་ལེའི་རྒྱུད་
༄ལས། དབང་མེད་པ་ལ་དངོས་གྲུབ་མེད། །བྱེ་མ་བཙིར་ཡང་མར་མི་འབྱུང་། །གང་ཞིག་རྒྱུད་ལུང་ང་རྒྱལ་གྱིས། །དབང་བསྐུར་མེད་པ་འཆད་བྱེད་པ། །སློབ་དཔོན་སློབ་མ་ཤི་མ་ཐག །དངོས་གྲུབ་ཐོབ་ཀྱང་དམྱལ་བར་
སྐྱེ། །ཞེས་འབྱུང་བའི་ཕྱིར་རོ། །དེས་ན་དབང་བཞི་ཡོངས་སུ་མ་རྫོགས་པར། གསང་སྔགས་ཀྱི་སྡོམ་པ་ཡོངས་སུ་རྫོགས་པར་ཡང་མི་འགྱུར་ཏེ། བརྟག་པ་གཉིས་པའི་ལྔ་པ་ལས། སངས་རྒྱས་ཀུན་གྱི་སྡོམ་པ་ནི། །ཨེ་ཝཾ་
རྣམ་པར་རབ་ཏུ་གནས། །དབང་ལས་ཡང་དག་ཤེས་པར་བྱ། །ཞེས་པ་དང་དུས་ཀྱི་འཁོར་ལོར་ཡང༌། བྱིས་པའི་དབང་ལས། སྔགས་ཀྱི་དགེ་བསྙེན་དང༌། བུམ་པའི་དབང་ཐོབ་ནས། སྔགས་ཀྱི་དགེ་ཚུལ་དང༌། གསང་
73

ཀྱེ་རྡོར་ཆོས་སྐོར་
དབང་ཐོབ་ནས་སྔགས་ཀྱི་དགེ་སློང་དང༌། དབང་གསུམ་པ་དང༌། བཞི་པ་ཐོབ་ནས། སྔགས་ཀྱི་གནས་བརྟན་དུ་འགྱུར་བའི་ཚུལ་གསལ་བར་གསུངས་པའི་ཕྱིར་རོ། །དེའི་ཕྱིར་སྡོམ་པ་གསུམ་ལྡན་དུ་འགྱུར་བ་ལ། ཐ་ན་བུམ་
པའི་དབང་བསྐུར་ཙམ་ངེས་པར་ཐོབ་དགོས་པས། བྱ་སྤྱོདཀྱི་དབང་དང༌། རྡོ་རྗེ་ཕག་མོའི་བྱིན་བརླབས་དང༌། ཀྱེེ་རྡོ་རྗེའི་ལུས་དཀྱིལ་དབང་དང༌། བདེ་མཆོག་དྲིལ་བུ་པའི་དབང་ཙམ་ལ་སྔགས་སྡོམ་སྔར་མེད་གསར་དུ་བསྐྱེད་
པར་ནུས་པ་མ་ཡིན་ནོ། །དིང་སང་གསང་སྔགས་འཛིན་པར་རློམ་པ་འགའ་ཞིག དཀྱིལ་འཁོར་གྱི་ནང་དུ་མ་ཞུགས་པའི་སྔ་རོལ་དུ། རྡོ་རྗེ་རིགས་མཆོག་ཆེན་པོ་ལ། །རྡོ་རྗེ་དྲིལ་བུ་ཕྱག་རྒྱ་ཡང༌། །ཞེས་སོགས་རིགས་ལྔའི་
སྡོམ་པ་ལན་གསུམ་བཟུང་མ་ཐག་ཏུ་སྔགས་སྡོམ་རྫོགས་པར་སྐྱེ་ཞེས་ཟེར་བ་ལྟར་ན། དབང་བསྐུར་མ་ཐོབ་པའི་སྔགས་ཀྱི་སྡོམ་ལྡན་ཡོད་པར་འགྱུར་ལ། དེ་ཡོད་ན། དེ་འདྲའི་སྔགས་པ་དེས། རང་གི་རྡོ་རྗེ་སློབ་དཔོན་ལ་བརྙེས་
པ་དང༌། རྡོ་རྗེ་སྤུན་ལ་ཁྲོས་པ་དང༌། ཤ་ལྔ་དང་། བདུད་རྩི་ལྔ་དང་། ལས་ཀྱི་ཕྱག་རྒྱ་མཚན་ཉིད་དང་ལྡན་པ་སོགས། དམ་ཚིག་གི་རྫས་རྙེད་བཞིན་དུ་མ་བསྟེན་ན། རྩ་བའི་ལྟུང་བ་འབྱུང་བར་འགྱུར་ཏེ། དེ་འདྲ་དེ་གསང་
སྔགས་ཀྱི་སྡོམ་པ་ཡོངས་སུ་རྫོགས་པ་དང་ལྡན་པ་ཡིན་པའི་ཕྱིར། །འདོད་པར་མི་ནུས་ཏེ། དབང་བསྐུར་མ་ཐོབ་པར། རྡོ་རྗེ་སློབ་དཔོན་དང༌། རྡོ་རྗེ་སྤུན་གྱི་ཐ་སྙད་མེད་ན། དེ་ལ་བརྙེས་པ་དང༌། ཁྲོས་པས། རྩ་བའི་ལྟུང་
74

བཅུ་ཐམ་པ་བྱོན།
আ
།བར་ཇི་ལྟར་འགྱུར་སྨྲོས་ཤིག །དེ་བས་ན་ཁྱོད་ཅག སེམས་འགྲེལ་བསྐོར་གསུམ་གྱི་རྗེས་སུ་འབྲངས་ནས། དབང་བཞི་རྫོགས་པར་མ་ཐོབ་པར་རྡོ་རྗེ་སློབ་དཔོན་དུ་མི་འགྱུར་བར་འདོད་པ་
དང༌། དབང་བསྐུར་མ་ཐོབ་པའི་སྔ་རོལ་དུ། རྡོ་རྗེ་སློབ་དཔོན་ལ་སྔགས་སྡོམ་ཐོབ་པར་འདོད་པ་ནི། སྨྱོན་པའི་འཇུག་པ་སྟོན་པར་མཛད་དོ། །གཉིས་པ་སྐལ་ལྡན་ཅིག་ཅར་དུ་དཀྲི་བའི་རིམ་པ་ནི། ཌོ་བྷི་ཧེ་རུ་ཀ་ལྟ་བུ་སྐྱེ་བ་མང་
པོར་ཚོགས་གཉིས་ཀྱི་སྤྱོད་པ་གོམས་པའི་མཐུས། ཚེ་འདིར་ཕ་རོལ་དུ་ཕྱིན་པའི་ཐེག་པ་དང༌། རྒྱུད་སྡེ་འོག་མ་ལ་མ་སྦྱངས་ཀྱང་། རྣལ་འབྱོར་བླ་མེད་ཀྱི་ལམ་ཉམས་སུ་ལེན་པ་ཡིན་ཏེ། བརྟག་གཉིས་ལས། གདོལ་པ་སྨྱིག་མ་
མཁན་ལ་སོགས། །གསོད་པ་དོན་དུ་སེམས་པ་པོ། དེ་རྣམས་ཀྱེ་རྡོར་ང་ཤེས་ན། །གྲོལ་འགྱུར་འདི་ལ་ཐེ་ཙོམ་མེད། །ཅེས་འབྱུང་བ་ལྟར་རོ། །འདི་ཙམ་ཁོ་ན་ཤེས་པས་ཀྱང༌། ཆོ་གའི་སྒྲིག་འཚམས་ལྷུར་ལེན་པའི། །སྔགས་
འཛིན་སྟོང་གི་ཅོད་པཎ་ལ། །རྐང་པའི་རྡུལ་ཕྲེང་འགོད་པར་ནུས། །ཁྱབ་བདག་ཉིན་མོའི་མགོན་གྱིས་རྒྱང་སྲིངས་ཀྱང༌། །ངག་དོན་པདྨོའི་བཅུད་ལ་ཆེར་ཆགས་པའི། །རང་བཟོའི་སྔགས་པ་དུས་ཀྱི་ཐུན་མཚམས་སུ། །ལོག་རྟོག་
འདབ་བརྒྱའི་སྦུབས་སུ་བཅིངས་མཐོང་ནས། །འབུམ་ཕྲག་རྒྱུད་སྡེའི་དཀྱིལ་འཁོར་འཁོར་ལོའི་དབུས། །རང་རང་འཁོར་ལོ་བསྒྱུར་བའི་སྐུར་སྟོན་པའི། །ཁྱབ་བདག་རྡོ་རྗེ་སེམས་དཔའི་བཀའ་དྲིན་གྱིས། །སྔགས་གཞུང་རྒྱ་
75

ཀྱེ་རྡོར་ཆོས་སྐོར་
མཚོའི་ལམ་གྱི་སྲོལ་ཤེས་པ། །ཤཱཀྱ་མཆོག་ལྡན་དྲི་མེད་ལེགས་པའི་བློ། །ལེ་ལོའི་རྒྱ་མཚོར་བྱིང་ཡང་བསྐུལ་བྱེད་ཀྱི། །བློ་དང་མཚམས་པའི་རྒྱུད་སྡེའི་གསང་ཚིག་འགའ། །སྨྲས་པའི་དགེ་བས་རིམ་གཉིས་མཐར་ཕྱིན་ཤོག །
ཅེས་རྒྱད་སྡེའི་རྣམ་པར་ཕྱེ་བ་བདུད་རྩིའི་ཐིགས་པ་ཞེས་བྱ་བ་འདི་ནི། མདོ་ཁམས་སྨད་པ། རྒྱལ་མཚན་སེང་གེ་ཞེས་བྱ་བས་བསྐུལ་བའི་ངོོར། ཤཱཀྱའི་དགེ་སློང་མཆོག་ལྡན་ལེགས་པའི་བློ་གྲོས་ཀྱིས། འཛིན་བྱེད་ཀྱི་
ལོ། དབོའི་ཟླ་བ་ཉ་ཡོངས་སུ་གང་བའི་སྔ་དྲོའི་ཆ་ལ། དཔལ་མཚུར་ཕུའི་ཡང་དབེན། གནས་སྣང་རྒྱལ་བའི་རི་ཁྲོད་དུ་སྦྱར་བ་འདིས་ཀྱང༌། དཔལ་ཕྱོགས་ཐམས་ཅད་ལས་རྣམ་པར་རྒྱལ་བའི་རྒྱལ་མཚན་སྲིད་རྩེའི་བར་དུ་སྒྲེང་